
2014-2016-ųjų METŲ STRATEGINIS VEIKLOS PLANAS

Šiaulių logopedinio lopšelio-darželio (toliau – Logopedinis lopšelis-darželis) 2014-2016 metų strateginis veiklos planas parengtas įgyvendinant 2007-2016 metų Šiaulių miesto strateginio plėtros plano ilgalaikį prioritetą „Atvira, kūrybinga ir atsakinga bendruomenė“ ir strateginį tikslą ,,Pagerinti švietimo paslaugų kokybę ir padidinti jų ir miesto bendruomenės poreikių atitikimą“.

Lietuva, orientuodamasi į Europos Sąjungos švietimo politikos tikslus, siekia tobulinti asmenų, turinčių specialiųjų ugdymosi poreikių, ugdymo kokybę, laikantis lygių galimybių, švietimo prieinamumo, inkliuzinio ugdymo ir švietimo kokybės užtikrinimo principų. Logopediniam lopšeliui-darželiui tenka svarbus vaidmuo realizuojant Lietuvos Respublikos Švietimo įstatyme apibrėžtą nuostatą dėl visų specialiųjų ugdymosi poreikių vaikų galimybių gauti reikiamą pagalbą.
Logopediniame lopšelyje-darželyje ugdomi didelių ir labai didelių specialiųjų poreikių vaikai, turintys kalbėjimo, kalbos ir kitus sutrikimus. Veikia 9 grupės, iš jų: 1 ankstyvojo ugdymo, 2 priešmokyklinio ugdymo, 6 ikimokyklinio ugdymo grupės, kurias lanko 111 vaikų. 

Lopšelyje-darželyje dirba kompetentingi specialistai. Dirba 52 darbuotojai, iš jų 32 pedagogai (direktorius, direktoriaus pavaduotojas ugdymui, ikimokyklinio ugdymo auklėtojai, priešmokyklinio ugdymo pedagogai, logopedai, specialusis pedagogas, neformaliojo ugdymo mokytojas, judesio korekcijos mokytojas), bendrosios praktikos slaugytojas, kineziterapeutas, ūkio dalies vedėjas, vyr. virėjas, 2 virėjai, 9 auklėtojos padėjėjai, valytojas, kiemsargis, darbininkas, inžinierius kompiuterininkas. 31 pedagogas turi aukštąjį pedagoginį išsilavinimą, 1 pedagogas – aukštesnįjį pedagoginį išsilavinimą. 23 pedagogai turi vyresniojo auklėtojo arba vyresniojo logopedo kvalifikacinę kategoriją, 1 pedagogas turi logopedo metodininko kvalifikacinę kategoriją, 1 pedagogas turi judesio korekcijos mokytojo metodininko kvalifikacinę kategoriją. Pedagogų amžiaus vidurkis – 43,7 metai, pedagoginio darbo stažo vidurkis – 22 metai.

Logopedinis lopšelis-darželis savo veiklą grindžia Lietuvos Respublikos Konstitucija, Lietuvos Respublikos švietimo įstatymu, Šiaulių miesto savivaldybės tarybos ir administracijos nutarimais, sprendimais, Šiaulių miesto savivaldybės administracijos Švietimo skyriaus įsakymais, įstaigos nuostatais ir kitais norminiais dokumentais. Logopedinis lopšelis-darželis yra atskaitingas savo steigėjui Šiaulių miesto savivaldybei, apie biudžeto lėšų panaudojimą atsiskaito Šiaulių miesto savivaldybės administracijos Finansų skyriui.


 Logopedinis lopšelis-darželis yra vienintelis toks darželis Šiaulių mieste. Lopšelyje-darželyje vykdomas nuoseklus, intensyvus ugdomasis korekcinis darbas, šalinant vaikų raidos sutrikimus, todėl dauguma lopšelio-darželio ugdytinių paruošiami bendrojo ugdymo mokyklai. Šiltas įstaigos mikroklimatas leidžia vaikams gerai jaustis įstaigoje. 

Dėl blogos finansinės situacijos ir nedidinamų mokinio krepšelio lėšų Šiaulių mieste nepakanka lėšų Logopedinio lopšelio-darželio būtinosioms išlaidoms finansuoti.


Sunku rasti netradicinių pedagogų ir tėvų bendradarbiavimo formų, kaip įtraukti tėvus į ugdymo įstaigos gyvenimą, kaip stiprinti abipusį  pasitikėjimą. Būtinas tėvų ir pedagogų bendradarbiavimo aktyvinimas tobulinant ugdymo procesą.


Logopediniame lopšelyje-darželyje galėtų būti sudarytos geresnės sąlygos vaikų asmeninei raiškai tenkinti. Ne visi ugdymo būdai naudojami ugdytinių saviraiškos poreikiams tenkinti tinka vaikams, turintiems didelių ir labai didelių specialiųjų ugdymosi poreikių, todėl būtina ieškoti naujų būdų. 

Vienoje grupėje, kurioje nėra miegamojo kambario, spintose esančias lovytes būtina pakeisti naujomis, siekiant vaikų saugos. Dvejose grupėse vaikų lovų čiužiniai yra susidėvėję, todėl juos būtina pakeisti naujais.

Geležiniai lauko įrengimai neužtikrina vaikų saugumo, yra nefunkcionalūs, morališkai pasenę. Žaidimo aikštelėse nėra kryptingos veiklos priemonių, neįmanoma veiklos įvairovė, todėl lopšeliui-darželiui reikalinga nauja įranga vaikų žaidimų aikštelėse.


Virtuvės vėdinimo sistemų būklė neatitinka higienos normų reikalavimų, todėl ją būtina pakeisti nauja.

Susidėvėjusi grupių sienų ir lubų, bei grupių prausyklų, tualetų grindų ir sienų danga.

Aplink pastatą neįrengta drenažo sistema ir pamatų ir rūsio grindų izoliacija, todėl per pamatų blokus rūsio patalpas nuolat apsemia gruntiniai vandenys. Nuolatinis vandens poveikis gali turėti neigiamos įtakos pamatų stipriui, padidinta santykinė drėgmė kenkia pastato konstrukcijoms ir neatitinka higienos normų reikalavimų. Norint įvertinti statinio (pamatų) defektus ir jų atsiradimo priežastis, turi būti atlikti statinio statybiniai tyrinėjimai.

Lopšelio-darželio nešiltintos sienos yra per daug laidžios šilumai, todėl įstaigos fasadą reikia apšiltinti.


Dalis įstaigos teritorijoje esančios nesutvarkytos asfalto dangos neatitinka saugos reikalavimų.

1. TIKSLAS (14) Ikimokyklinio ir priešmokyklinio amžiaus vaikų, turinčių kalbėjimo, kalbos ir kitų sutrikimų, ugdymo poreikių tenkinimas. 

Vaikams, turintiems įvairių sutrikimų sumažėja galimybės visapusiškai bendrauti, neretai sutrinka ir kitų psichinių procesų raida, asmenybės vystymasis. Siekiant patenkinti vaikų ugdymo poreikius, būtinas nuoseklus, intensyvus ugdomasis korekcinis darbas, kokybiškas ikimokyklinio ir priešmokyklinio ugdymo programų įgyvendinimas ir sąlygų vaikų fizinių ir psichinių galių plėtojimui sudarymas. Norint vykdyti ikimokyklinį ir priešmokyklinį ugdymą būtina įgyvendinti ikimokyklinio ugdymo ir priešmokyklinio ugdymo programas, kurioms reikalingas finansavimas.

	Rezultato vertinimo kriterijaus pavadinimas ir mato vienetas
	2013-ųjų metų faktas
	2014-ųjų metų
	2015-ųjų metų
	2016-ųjų metų

	1. Grupių skaičius
	9
	9
	9
	9

	2. Vaikų skaičius
	111
	111
	111
	111

	3. Priemonių, skirtų vaikų saviraiškos poreikių tenkinimui, skaičius
	2
	2
	2
	2

	4. Renginių, skirtų vaikų asmeninės saviraiškos aktyvinimui, skaičius
	
	9
	
	

	5. Naujų pedagogų ir tėvų bendradarbiavimo formų skaičius
	9
	9
	
	


1.1. Tikslą ĮGYVENDINANtys uždaviniai ir priemonės


1.1.1. Uždavinys. Vykdyti vaikų, turinčių kalbėjimo, kalbos ir kitų sutrikimų ikimokyklinį ir priešmokyklinį ugdymą. 

1.1.1.1. Priemonė. Ikimokyklinio ir priešmokyklinio ugdymo programų vykdymo finansavimas.

1.1.2. Uždavinys. Sudaryti geresnes sąlygas vaikų asmeninės raiškos poreikių tenkinimui.

1.1.2.1. Priemonė. Vaikų  asmeninės raiškos aktyvinimas.


1.1.2.2. Priemonė. Priemonių, skirtų vaikų saviraiškos poreikių tenkinimui, įsigijimas.

1.1.3. Uždavinys. Plėtoti tėvų ir pedagogų bendradarbiavimą.


1.1.3.1. Priemonė. Pedagogų ir tėvų bendradarbiavimas.


2. TIKSLAS  Logopedinio lopšelio-darželio materialinės ir techninės bazės stiprinimas.
 
Kintant materialinėms, socialinėms, technologinėms sąlygoms visuomenėje būtina sukurti modernią ugdymosi aplinką pritaikytą vaikams, turintiems specialiųjų ugdymosi poreikių. Būtina sudaryti saugias ir sveikas ugdymosi sąlygas. 
	Rezultato vertinimo kriterijaus pavadinimas ir mato vienetas
	2013-ųjų metų faktas
	2014-ųjų metų
	2015-ųjų metų
	2016-ųjų metų

	1. Įsigytų vaikiškų lovyčių skaičius, vnt.
	14
	14
	
	

	2. Įsigytų čiužinių skaičius, vnt.
	14
	30
	
	

	3. Grupių, kuriose atnaujinta lubų ir sienų danga, skaičius, vnt.
	1
	1
	
	

	4. Atnaujintos koridoriaus lubų ir sienų dangos platas, kv. m. 
	
	90
	
	

	5. Įsigytų virtuvės įrenginių skaičius, vnt.
	2
	
	
	

	6. Prausyklų, kuriose atnaujinta sienų ir grindų danga, skaičius, vnt.
	
	
	2
	2

	7. Nauja ventiliacijos įranga virtuvėje, vnt
	
	
	1
	

	8. Paklotos kiemo dangos plotas, kv. m. 
	
	
	45  
	

	9. Įsigytų įrenginių žaidimų aikštelėms skaičius, vnt.
	
	
	9
	

	10. Fasado šildymo darbai, kv .m. 
	
	1270,88
	
	

	11. Statinio statybinių tyrinėjimų atlikimas, vnt.
	
	
	1
	

	12. Sutvarkytos dangos plotas, kv. m. 
	
	
	
	150


2.1. Tikslą ĮGYVENDINANtys uždaviniai ir priemonės


2.1.1. Uždavinys. Turtinti lopšelio-darželio materialinę bazę ir gerinti higienines sąlygas.

2.1.1.1. Priemonė. Grupių baldų ir priemonių, skirtų vaikų poilsiui atnaujinimas.

2.1.1.2. Priemonė. Lubų ir sienų atnaujinimas grupėse ir koridoriuose.


2.1.1.3. Priemonė. Virtuvės įrangos atnaujinimas


2.1.1.4. Priemonė. Sienų ir grindų dangos atnaujinimas grupių prausyklose.

2.1.1.5. Priemonė. Ventiliacijos įrangos virtuvėje pakeitimas.

2.1.1.6. Priemonė. Žaidimo aikštelių modernizavimas.

2.1.2. Uždavinys. Atnaujinti lopšelio-darželio išorę.

2.1.2.1. Priemonė. Išorės sienų apšiltinimas.


2.1.3. Uždavinys. Sutvarkyti lopšelio-darželio pamatus.


2.1.3.1. Priemonė. Statinio statybinių tyrinėjimų atlikimas.

2.1.4. Uždavinys. Sutvarkyti lopšelio-darželio teritorijos dangą ir įvažiavimą.


2.1.4.1. Priemonė. Teritorijos dangos ir įvažiavimo tvarkymas.
Veiklos plano priedai

1. Bendras lėšų  poreikis ir numatomi finansavimo šaltiniai.

2. 2013-2016 metų veiklos plano tikslų, uždavinių, priemonių, priemonių išlaidų ir produkto kriterijų suvestinė.

